Vieraalla maalla (1889)
Yksinäin, yksinäin
 Täytyi pois mun rientämäin!
 Silmän’ täyttää kyynel karmas,
 Loitos jäi mun maani armas,
 Kauvas kaunis Synnyinmaan’!

 Synnyinmaan’, synnyinmaan’!
 Konsa taas sun nähdä saan?
 Konsa kumpus mulle loistaa,
 Helmas hellä huolen poistaa
 Kaipaavalta kyynelin?

 Kyynelin, kyynelin
 Vierahissa kuljeksin!
 Äidinkiel’ ei täällä kaiju,
 Huuliltain ei laulu raiju:
 Kaukana on äidinkiel’!

 Äidinkiel’, äidinkiel’!
 Lemmekäs kuin äidin miel’!
 Vieras kiel’ on outo, vento,
 Tuosta taukos laulun lento,
 Vieras ään’ on lemmetön!

 Pohjolain, pohjolain!
 Siell’ on hauska kulkeain!
 Siellä laulut vienot liikkuu,
 Kukkaumput siellä kiikkuu
 Päällä niittyin loistavain!

Anonyymi